# Le Palamède

'''Le Palamède''' era una revista d'escacs francesa, actualment desapareguda. Fou la primera publicació periòdica dedicada íntegrament als escacs en tot el món. Fou fundada a França el 1836 per Louis-Charles Mahé de la Bourdonnais, que era llavors considerat com al Campió del món d'escacs (no oficial). Fou en aquesta revista que Josef Kling hi publicà, el 1836, una anàlisi que va esdevenir cèlebre: un final de torre i alfil contra torre. La revista va cessar de publicar-se el 1839, però fou represa el desembre de 1841 per Pierre Charles Fournier de Saint-Amant, qui la va continuar editant fins a les darreries de 1847.
Cal no confondre-la amb la també revista d'escacs francesa Le Palamède Français, nascuda a la segona meitat del segle xix, un dels editors de la qual fou en Paul Journoud.

## Números publicats

* 1836 : Le Palamède, revue mensuelle des échecs - Année 1836
* 1837 : Le Palamède, revue mensuelle des échecs - Année 1837
* 1838 : Le Palamède, revue mensuelle des échecs - Année 1838
* 1842 : Le Palamède, revue mensuelle des échecs et autres jeux - Année 1842
* 1843 : Le Palamède, revue mensuelle des échecs et autres jeux - Année 1843
* 1844 : Le Palamède, revue mensuelle des échecs et autres jeux - Année 1844
* 1845 : Le Palamède, revue mensuelle des échecs et autres jeux - Année 1845
* 1846 : Le Palamède, revue mensuelle des échecs et autres jeux - Année 1846
* 1847 : Le Palamède, revue mensuelle des échecs et autres jeux - Année 1847

## Referències

* 1 2 David Hooper i Kenneth Whyld, The Oxford Companion to Chess (2a ed. 1992), p. 56. ISBN 0-19-866164-9.
* 1 2 H. J. R. Murray, A History of Chess, Oxford University Press, 1913, p. 886. ISBN 0-19-827403-3.
* ↑ Philip W. Sergeant, A Century of British Chess, David McKay, 1934, p. 41.
* ↑ "Després de la superioritat incontestable de Philidor la supremacia escaquística mundial va romandre en mans franceses durant molt de temps. Philidor fou succeït per Deschapelles.... I Deschapelles fou succeït pel seu alumne Labourdonnais." Reuben Fine, The World's Great Chess Games, Dover Publications, 1976, p. 7. ISBN 0-486-24512-8.
* ↑ Sergeant escrigué que La Bourdonnais, després de guanyar la seva famosa sèrie de matxs contra Alexander McDonnell el 1834, "tenia bastant de dret a autoanomenar-se el millor jugador del món". Sergeant, p. 39.
* ↑ "El desembre de 1841 Saint-Amant va fer reviure Le Palamède, una revista mensual que va seguir editant-se fins al final de 1847." Hooper & Whyld, p. 350.
* ↑ "En el període 1841-1847 Saint-Amant edità Le Palamède, conjuntament amb Mèry. La publicació havia cessat temporalment després de la mort de La Bourdonnais." Anne Sunnucks, The Encyclopaedia of Chess, St. Martin's Press, 1970, p. 419. La Bourdonnais va morir el 13 de desembre de 1840. Jeremy Gaige, Chess Personalia: A Biobibliography, McFarland & Company, 1987, p. 236. ISBN 0-7864-2353-6.
* ↑ Segons H. J. R. Murray, la publicació fou "abandonada el 1839; una segona sèrie va començar el 1842 i va durar fins al 1847". H. J. R. Murray, A History of Chess, Oxford University Press, 1913, p. 886. ISBN 0-19-827403-3.

## Enllaços externs

* Le Palamède en línia, dins “Gallica”, la biblioteca numèrica de la Biblioteca Nacional de França.